1217 



01000650205970012 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΕΥΧΟΣ ΠΡΩΤΟ 


Αρ. Φύλλου 65 


2 Μαίαυ 1997 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

73. Σύσταση ενιαίας επιχείρησης ύδρευσης αποχέ¬ 

τευσης με την επωνυμία «ΚΟΙΝΟΤΙΚΗ ΕΠΙΧΕΙ¬ 
ΡΗΣΗ ΥΔΡΕΥΣΗΣ - ΑΠΟΧΕΤΕΥΣΗΣ ΑΓΙΑΣ 
ΤΟΥ Νομού Λάρισας». 1 

74. Επέκταση της περιοχής αρμοδιότητας της ενιαίας 

Δημοτικής Επιχείρησης Ύδρευσης Αποχέτευσης 
Ηρακλείου του Νομού Ηρακλείου στην περιφέ¬ 
ρεια του Δήμου Νέας Αλικαρνασσού του Νομού 
Ηρακλείου. 2 

75. Σύσταση ενιαίας επιχείρησης ύδρευσης αποχέ¬ 

τευσης με την επωνυμία «ΚΟΙΝΟΤΙΚΗ ΕΠΙΧΕΙ¬ 
ΡΗΣΗ ΥΔΡΕΥΣΗΣ - ΑΠΟΧΕΤΕΥΣΗΣ ΚΑΡΔΑ¬ 
ΜΑ! Ν ΑΣ της νήσου Κώ του Νομού Δωδεκανή- 
σου». 3 

76. Σύσταση Ενιαίας Επιχείρησης Ύδρευσης Αποχέ¬ 

τευσης συγκέντρωσης, μεταφοράς και διάθεσης 
απορριμμάτων με την επωνυμία «ΚΟΙΝΟΤΙΚΗ 
ΕΠΙΧΕΙΡΗΣΗ ΥΔΡΕΥΣΗΣ ΑΠΟΧΕΤΕΥΣΗΣ ΦΑ- 


ΛΑΝΝΗΣ του Νομού Λάρισας». 4 

77. Τροποποίηση και συμπλήρωση διατάξεων των 

Π.Δ. 508/77 (ΦΕΚ 161 τ.Α’) και 205/87 (ΦΕΚ 94 
τ.Α') . 5 

78. Τροποποίηση ωρολογίων προγραμμάτων σχολι¬ 

κών μονάδων Δευτεροβάθμιας Εκπαίδευσης .. 6 

79. Τροποποίηση του Προεδρικού Διατάγματος 256/ 

1986 {Α' 120) «Περί ειδικών προσόντων απογρσ- 
φής Ναυτικών» . 7 


ΑΠΟΦΑΣΕΙΣ 

Παράταση της προθεσμίας ισχύος των διατάξεων της 
ΠΔ/ΤΕ 2399/13.11.96 που αφορά την έκδοση εγ¬ 
γυητικών επιστολών υπέρ χρηματιστηριακών εται¬ 
ρειών . 8 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ 73 
Σύσταση ενιαίας επιχείρησης ύδρευσης αποχέτευσης με 

την επωνυμία «ΚΟΙΝΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - 

ΑΠΟΧΕΤΕΥΣΗΣ ΑΓΙΑΣ ΤΟΥ Νομού Λάρισας». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 3 του Ν. 1069/1980 
«περί κινήτρων δια την ϊδρυσιν επιχειρήσεων υδρεύσεως 
και αποχετεύσεως» (ΦΕΚ Α' 191/23.8.1980). 

2. Τις διατάξεις του άρθρου 29 Α’ του Ν. 1558/1985 
(ΦΕΚ Α’ 137/1985) όπως προσετέθη με το άρθρο 27 του 
Ν. 2081/1992 (ΦΕΚ Α’ 154/1992). 

3. Την αριθμ. ΔΙΔΚ/Φ44.1/21566/10.10.1996 (ΦΕΚ 
932/Β/10.10.1996) απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων Υπουργού Εσωτερικών, 
Δημόσιας Διοίκησης και Αποκέντρωσης στους Υφυπουρ¬ 
γούς Εσωτερικών, Δημόσιας Διοίκησης και Αποκέντρω- 
σης». 

4. Το γεγονός ότι το παρόν διάταγμα προκαλεί δαπάνη 
εις βάρος του Προϋπολογισμού της οικείας Κοινότητας 
ύψους 500.000 δρχ για την οποία έχει εγγράφει πίστωση 
στον προϋπολογισμό της Κοινότητας στον Κωδικό (Α.Λ 
212.3). 

5 Την 140/96 απόφαση του Κοινοτικού Συμβουλίου 
Αγιός. 

6. Την 83/97 γνωμοδότηση του Συμβουλίου της Επι¬ 
κράτειας, με πρόταση του Υφυπουργού Εσωτερικών Δη¬ 
μόσιας Διοίκησης και Αποκέντρωσης, αποφασίζουμε: 

Άρθρο 1 
Σύσταση 

Εγκρίνεται η αριθμ. 140/96 απόφαση του Κοινοτικού 
Συμβουλίου Αγιάς του Νομού Λάρισας, που αφορά τη σύ¬ 
σταση στην Κοινότητα Αγιάς ενιαίας Κοινοτικής Επιχείρη¬ 
σης Ύδρευσης - Αποχέτευσης που έχει ως εξής: 

1. Συνιατάται στην Κοινότητα Αγιάς του Νομού Λάρισας 
ενιαία επιχείρηση ύδρευσης - αποχέτευσης με τηνεπωνυ- 

μία «ΚΟΙΝΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕΤΕΥ¬ 
ΣΗΣ ΑΓΙΑΣ ΝΟΜΟΥ ΛΑΡΙΣΑΣ» (άρθρο 1 παρ.1 Ν. 1069/ 
1980). 

2. Η Κοινοτική Επιχείρηση Ύδρευσης και Αποχέτευσης 
είναι νομικά πράσωπο, ιδιωτικού δικαίου με κοινωφελή χα¬ 
ρακτήρα και διέπεται ως προς τη διοίκηση, οργάνωση, 
εκτέλεση, λειτουργία και συντήρηση των έργων της αρμο- 
διότητός της καθώς και τις πηγές χρηματοδότησής της 
από τις διατάξεις του Ν. 1069/1980 «περί κινήτρων δια 
την ίδρυσιν επιχειρήσεων υδρεύσεως και αποχετεύσεως». 
Για τα λοιπά θέματα εφαρμόζονται οι διατάξεις του Π.Δ. 
410/1995 «Δημοτικός και Κοινοτικός Κώδικας» και οι κα¬ 
νόνες της ιδιωτικής οικονομίας (άρθρο 1 παρ. 1 Ν. 1069/ 
80). 

3. Έδρα της Επιχείρησης είναι η Κοινότητα Αγιάς του 
Νομού Λάρισας (άρθρο 1 παρ. 3 Ν. 1069/80). 

4. Περιοχή αρμοδιότητας της επιχείρησης είναι η διοι¬ 
κητική περιφέρεια της Κοινότητας Αγιάς του Νομού Λάρι¬ 
σας (άρθρο 1 παρ. 3 Ν. 1069/1980). 

Άρθρο 2 
Εκμετάλλευση 

Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του Ν. 
1069/80 (άρθρο 1 παρ. 3 Ν. 1069/1980). 

Άρθρο 3 

Περιουσία 

Στην περιουσία της επιχείρησης ανήκουν τα έργα 
ύδρευσης και αποχέτευσης της περιοχής αρμοδιότητας 
της επιχείρησης, τα οποία εκτελέσθηκαν ή θα εκτελε- 
οτούν με βάση εγκεκριμένες μελέτες, όλοι οι υπόνομοι 
που υπάρχουν και οι εγκαταστάσεις ύδρευσης και αποχέ¬ 
τευσης ακαθάρτων και όμβριων υδάτων, όλοι οι υπόνομοι 
ή ανοικτοί αγωγοί που εκβάλλουν άμεσα ή έμμεσα στο δί¬ 
κτυο, καθώς επίσης και οι μονάδες επεξεργασίας πόσιμου 
ύδατος και υγρών αποβλήτων και κάθε άλλο στοιχείο που 
θα παραχωρηθεί από την Κοινότητα (άρθρο 8 παρ. 1 Ν. 
1069/1980). 

Άρθρο 4 
Έσοδα 

- Έσοδα της επιχείρησης ε'ιναι: 

α. Το ειδικό τέλος για τη μελέτη, κατασκευή και επέ¬ 
κταση των έργων ύδρευσης και αποχέτευσης, για μία δε¬ 
καετία από της 1ης Ιανουάριου του επομένου από τη σύ¬ 
σταση της επιχείρησης έτους που υπολογίζεται σε ποσο¬ 
στό 80% επί της αξίας του ύδατος που καταναλώνεται 
(άρθρο 10 παρ. 1 εδ. α' και 11 Ν. 1069/1980). 

β. Επιχορήγηση από το πρόγραμμα δημοσίων επενδύ¬ 
σεων σε ποσοστό μέχρι 35% των δαπανών μελετών και 
κατασκευών των κάθε φϋσεως έργων ύδρευσης και απο¬ 
χέτευσης αρμοδιότητας της επιχείρησης (άρθρο 10 παρ. 1 
εδ. ια' και 13 Ν. 1069/1980). 

γ. Το τέλος σύνδεσης με το δίκτυο της αποχέτευσης 
(άρθρο 10 παρ. 1 εδ. γ' Ν. 1069/1980). 

δ. Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10 παρ. 1 
εδάφ. δ’ και άρθρο 15 Ν. 1069/80). 

ε. Το τέλος σύνδεσης με το δίκτυο της ύδρευσης (άρ¬ 
θρο 10 παρ. 1 εδ. ε’ Ν. 1069/80). 


στ Το τέλος χρήσεως υπονόμων (άρθρο 10 παρ. 1 εδ. 
στ' Ν. 1069/80). 

ζ. Η αξία ύδατος που καταναλώνεται (άρθρο 10 παρ. 1 
εδ. ζ Ν. 1069/1980). 

η. Η εγγύηση χρήσεωςτου υδρομετρητή (άρθρο 10παρ. 
1 εδ. η' Ν. 1069/1980). 

θ. Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1 εδ. θ' Ν. 
1069/1980). 

ι. Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο 10 παρ. 1 εδ. ι' Ν. 1069/80). 

ια. Οι πρόσοδοι από την περιουσία ή το τίμημα από την 
εκποίηση αυτής (άρθρο 10 παρ. 1 εδαφ. ιβ' Ν. 1069/80). 

ιβ. Δάνεια, κληρονομιές, δωρεές και λοιπές επιχορηγή¬ 
σεις (άρθρο 10 παρ. 1 εδαφ. ιγ' Ν. 1069/80). 

ιγ. Έσοδα που εισπράττονται από την εφαρμογή των 
διατάξεων των άρθρων 27 και 28 Ν. 1069/80, καθώς και 
κάθε άλλη νόμιμη πρόσοδος. 

Άρθρο 5 
Διοίκηση 

1. Η επιχείρηση διοικείται από το διοικητικό συμβούλιο 
που αποτελείται από επτά (7) μέλη τα οποία ορίζονται με 
τους αναπληρωτές τους από το Κοινοτικό Συμβούλιο ως 
εξής: 

α) Πέντε (5) είναι αιρετοί εκπρόσωποι της Κοινότητας, 
εκ των οποίων ένας προέρχεται από τη μειοψηφία (άρθρο 
6 Ν. 2307/95). 

β) Ένας (1) είναι εκπρόσωπος του Αγροτικού Συνεταιρι¬ 
σμού Αγιός, ο οποίος υποδεικνύεται από τον φορέα αυ¬ 
τόν. 

γ) Ένας (1) είναι δημότης ή κάτοικος που έχει πείρα ή 
γνώσεις σχετικές με το αντικείμενο της επιχείρησης. 

Σε περίπτωση που η επιχείρηση απασχολεί περισσότε¬ 
ρους από είκοσι (20) εργαζόμενους, μετέχει στο διοικη¬ 
τικό συμβούλιο και ένας εκπρόσωπός τους, ο οποίος υπο¬ 
δεικνύεται από αυτούς, οπότε μειώνεται αντιστοίχως ο 
υπό στοιχ. α αριθμός των αιρετών εκπροσώπων της Κοινό¬ 
τητας. 

2. Το κοινοτικό συμβούλιο ορίζει από τα μέλη του τον 
Πρόεδρο και τον Αντιπρόεδρό του (άρθρο 3 παρ. 1 Ν. 
1069/80 και άρθρο 287 Π.Δ. 410/95). 

3. Η θητεία του Διοικητικού Συμβουλίου ακολουθεί τη 
θητεία του Κοινοτικού Συμβουλίου και λήγει μόλις εγκατα¬ 
σταθούν τα νέα μέλη (άρθρο 2 παρ. 2 της 25027/84 ΦΕΚ 
244/Β' αποφ. Υπ. Εσωτερικών). 

4.0 Πρόεδρος του Διοικητικού Συμβουλίου και σε περί¬ 
πτωση απουσίας ή κωλύματός του ο Αντιπρόεδρος, εκ¬ 
προσωπεί την επιχείρηση σε όλες τις σχέσεις της δικαστι¬ 
κές ή εξώδικες (άρθρο 5 παρ. 4 Ν. 1069/80). 

Στον Υφυπουργό Εσωτερικών, Δημ. Διοίκησης και Απο¬ 
κέντρωσης αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 15 Απριλίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚ/ΤΗΣ 

ΛΑΜΠΡΟΣ ΠΑΠΑΔΗΜΑΣ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 74 
Επέκταση της περιοχής αρμοδιότητας της ενιαίας Δημοτι¬ 
κής Επιχείρησης Ύδρευσης Αποχέτευσης Ηρακλείου 

του Νομού Ηρακλείου στην περιφέρεια του Δήμου 

Νέας Αλικαρνασσού του Νομού Ηρακλείου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 1 παρ. 3, 2 παρ. 2 και 3παρ. 
2 Ν. 1069/1980 (ΦΕΚ Α' 191/1980). 

2. Τις διατάξεις του άρθρου 6 παρ. 1 του Ν. 2307/1995 
(ΦΕΚ Α' 113/1995). 

3. Τις διατάξεις του άρθρου 29Α' του Ν. 1558/1995 
(ΦΕΚ Α' 137/85) όπως προσετέθη με το άρθρο 27 του Ν. 
2081/1992 (ΦΕΚ Α' 154/92). 

4. Τις διατάξεις του άρθρου 278 του Π.Δ. 410/95 (ΦΕΚ 
Α' 231/1995). 

5. Τις διατάξεις του Π.Δ/τος 352/1982 περί συστάσεως 
οτο Δήμο Ηρακλείου του Νομού Ηρακλείου ενιαίας Επι¬ 
χείρησης Ύδρευσης και Αποχέτευσης Ηρακλείου» (ΦΕΚ 
Α' 63/1982), όπως αυτό προσαρμόστηκε με τις διατάξεις 
του Π.Δ/τος 21/1986 (ΦΕΚ Α' 9/1986). 

6. Τις αριθ. 316/1993, 361/95 και 247/1996 αποφά¬ 
σεις του Δημοτικού Συμβουλίου Νέας Αλικαρνασσού τις 
αριθ. 649/95 και 631/96 αποφάσεις του Δημοτικού Συμ¬ 
βουλίου Ηρακλείου και τις αριθ. 119/95 και 54/1996 απο¬ 
φάσεις του Διοικητικού Συμβουλίου της Δημοτικής Επιχεί¬ 
ρησης Ύδρευσης Αποχέτευσης Ηρακλείου. 

7. Την αριθμ. ΔΙΔΚ/Φ44.1/21566/10.10.1996 (ΦΕΚ 
932/Β/10.10.1996) απόφαση του Πρωθυπουργού και του 
Υπουργού Εσωτερικών, Δημ. Διοίκησης και Αποκέντρω¬ 
σης «Ανάθεση αρμοδιοτήτων Υπουργού Εσωτερικών, Δη¬ 
μόσιας Διοίκησης και Αποκέντρωσης στους Υφυπουργούς 
Εσωτερικών, Δημόσιας Διοίκησης και Αποκέντρωσης». 

8. Την με αριθμό 25027/1984 απόφαση του Υπουργού 
Εσωτερικών (ΦΕΚ Β' 244/1984). 

9. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού ή των προϋπολογισμών των Δήμων Ηρα¬ 
κλείου και Νέας Αλικαρνασσού και του προϋπολογισμού 
της Δημοτικής Επιχείρησης Ύδρευσης - Αποχέτευσης 
Ηρακλείου. 

10. Την αριθμ. 84/1997 γνωμοδότηση του Συμβουλίου 
της Επικράτειας, με πρόταση του Υφυπουργού Εσωτερι¬ 
κών, Δημόσιας Διοίκησης και Αποκέντρωσης, αποφασί¬ 
ζουμε: 

Άρθρο μόνο 
Σύσταση 

Εγκρίνονται οι 119/1995 και 54/1996 αποφάσεις του 
Διοικητικού Συμβουλίου της Δημοτικής Επιχείρησης 
Ύδρευσης, Αποχέτευσης Ηρακλείου, με τις οποίες επε- 
κτείνεται η περιοχή αρμοδιότητας της επιχείρησης στην 
περιφέρεια του Δήμου Νέας Αλικαρνασσού του Νομού 
Ηρακλείου καθώς και η 631/1996 απόφαση του Δημοτι¬ 
κού Συμβουλίου Ηρακλείου και οι 247/1996 και 316/ 
1993 αποφάσεις του Δημοτικού Συμβουλίου Νέας Αλι¬ 
καρνασσού. Το Π.Δ. 352/1982 (Α' 63) περί συστάσεως 
της επιχείρησης, όπως προσαρμόστηκε με το Π.Δ. 21/ 


1986 (Α' 9) τροποποιείται ως ακολούθως. 

1. Συνιστάται στο Δήμο Ηρακλείου Νομού Ηρακλείου 
ενιαία Επιχείρηση ύδρευσης και αποχέτευσης με το όνομα 
«Δημοτική Επιχείρηση Ύδρευσης και Αποχέτευσης Ηρα¬ 
κλείου» (άρθρο 1 παρ. 1 Ν. 1069/1980). 

2. Η Δημοτική Επιχείρηση Ύδρευσης και Αποχέτευσης 
είναι νομικό πρόσωπο ιδιωτικού δικαίου με κοινωφελή χα¬ 
ρακτήρα και διέπεται ως προς τη διοίκηση, οργάνωση, 
εκτέλεση, λειτουργία και συντήρηση των έργων της αρμο- 
διότητάς της καθώς και τις πηγές χρηματοδότησής της 
από τις διατάξεις του Ν. 1069/1980. Για τα λοιπά θέματα 
εφαρμόζονται οι διατάξεις του Π.Δ. 410/1995 και οι κανό¬ 
νες της ιδιωτικής οικονομίας (άρθρο 1 παρ. 3 Ν. 1069/ 
1980). 

3. Έδρα της επιχείρησης είναι η πόλη του Ηρακλείου 
Κρήτης (άρθρο 1 παρ. 3 Ν. 1069/1980). 

4. Περιοχή αρμοδιότητας της επιχείρησης είναι η διοι¬ 
κητική περιφέρεια των Δήμων Ηρακλείου και Νέας Αλι¬ 
καρνασσού (άρθρο 1 παρ, 3 και άρθρο 2 παρ. 2 Ν. 1069/ 
1980). 

5. Η σύσταση της επιχείρησης δικαιολογείται γιατί: 

α) Με τη σύσταση αυτής σύμφωνα με τις διατάξεις του 
Ν. 1069/1980 που έχει διοικητική και οικονομική αυτοτέ¬ 
λεια και ευελιξία, αντιμετωπίζεται ριζικά, μεθοδικά και μα¬ 
κροχρόνια όλο το κύκλωμα ύδρευσης και αποχέτευσης 
των πόλεων Ηρακλείου και Νέας Αλικαρνασσού με την 
εκτέλεση και λειτουργία των συναφών έργων ύδρευσης 
και αποχέτευσης και 

β) Εξασφαλίζεται η χρηματοδότηση των έργων αυτών 
από το πρόγραμμα Δημοσίων Επενδύσεων, από δανειοδό¬ 
τηση και από ίδιους πόρους που προβλέπονται υπέρ της 
επιχείρησης από το Ν. 1069/1980. 

6. Τρόπος εκμετάλλευσης των έργων και υπηρεσιών: 

Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του Ν. 1069/ 
1980 και τους κανονισμούς που θα συνταχθούν σύμφωνα 
με τις διατάξεις του Νόμου τούτου. 

7. Περιουσία της επιχείρησης: Στην περιουσία της επι¬ 
χείρησης ανήκουν τα έργα ύδρευσης και αποχέτευσης της 
περιοχής αρμοδιότητας της επιχείρησης τα οποία εκτελέ- 
σθηκαν ή θα εκτελεσθούν με βάση τις μελέτες που εγκρί- 
θ/ικαν ή θα εγκριθοϋν, όλοι οι υπόνομοι που υπάρχουν και 
οι εγκαταστάσεις ύδρευσης και αποχέτευσης ακαθάρτων 
και όμβριων υδάτων, όλοι οι υπόνομοι ή ανοικτοί αγωγοί 
που εκβάλλουν άμεσα ή έμμεσα στο δίκτυο καθώς επίσης 
και οι μονάδες επεξεργασίας πόσιμου ύδατος και υγρών 
αποβλήτων. 

8. Έσοδα της επιχείρησης είναι αυτά τα οποία θεσπίζο¬ 
νται από τις διατάξεις του Ν. 1069/80, άρθρο 10 έως και 
16 και 27 και 28, δηλαδή: 

α. Το ειδικό τέλος για τη μελέτη κατασκευή και επέ¬ 
κταση των έργων ύδρευσης και αποχέτευσης, για μια δε¬ 
καετία από της 1 ης Ιανουάριου του επομένου έτους από 
την επέκταση της περιοχής αρμοδιότητας της επιχείρη¬ 
σης, που υπολογίζεται σε ποσοστό 80% επί της εξίας του 
ύδατος που καταναλίσκεται (άρθρο 11 Ν. 1069/1980). 

β. Δωρεάν επιχορήγηση από το πρόγραμμα δημοσίων 
επενδύσεων σε ποσοστό μέχρι 35% επί των δαπανών με¬ 
λετών και κατασκευών των κάθε φϋσεως έργων ύδρευσης 
και αποχέτευσης αρμοδιότητας της επιχείρησης (άρθρο 
13 Ν. 1069/80). 

γ. Το τέλος σύνδεσης μετά του δικτύου της αποχέτευ- 

σης (όρθρο 10 παρ. 1 εδαφ. γ’ Ν. 1069/80). 

δ. Η δαπάνη διακλάδωσης και σύνδεσης προς τον 
αγωγό της ύδρευσης και της αποχέτευσης (άρθρο 10 παρ. 

1 εδαφ. δ' και άρθρο 15 Ν. 1069/80). 

ε. Το τέλος σύνδεσης μετά του δικτύου της ύδρευσης 
(άρθρο 10 παρ. 1 εδαφ. δ’ και άρθρο ε' Ν. 1069/80). 

στ. Το τέλος χρήσεως υπονόμων (άρθρο 10 παρ. 1 
εδαφ. στ 1 Ν. 1069/1980). 

ζ. Η αξία ύδατος που καταναλώνεται (άρθρο 10 παρ. 1 
εδ ζ' Ν. 1069/1980). 

η. Η εγγύηση χρήσεως του υδρομετρητή (άρθρο 10 παρ. 

1 εδαφ. η' Ν. 1069/1980). 

θ. Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1 εδ. θ' Ν. 
1069/ 80). 

ι. Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο 10 παρ. 1 εδαφ. Γ Ν. 1069/80). 

ια. Οι πρόσοδοι από την περιουσία ή το τίμημα από την 
εκποίηση αυτής (άρθρο 10 παρ. 1 εδαφ. ιβ' Ν. 1069/80). 

ιβ. Δάνεια, κληρονομιές, δωρεές και λοιπές επιχορηγή¬ 
σεις (άρθρο 10 παρ. 1 εδαφ. ιγ' και άρθρο 14 Ν. 1069/80). 

ιγ. Έσοδα που εισπράττονται από την εφαρμογή των 
διατάξεων των άρθρων 27 και 28 Ν. 1069/80, καθώς και 
κάθε άλλη νόμιμη πρόσοδο. 

9. Η επιχείρηση διοικείται από διοικητικό συμβούλιο που 
αποτελείται από ένδεκα (11) μέλη, εκ των οποίων δέκα 
(10) ορίζονται μαζί με αναπληρωτές από το Δημοτικό Συμ¬ 
βούλιο Ηρακλείου και ένα (1) ορίζεται μαζί με τον αναπλη¬ 
ρωτή του από το Δημοτικό Συμβούλιο Νέας Αλικαρνασ¬ 
σού. 

Από τα μέλη αυτά: 

α) Πέντε (5) είναι αιρετοί εκπρόσωποι του Δήμου Ηρα¬ 
κλείου των οποίων το ένα (1) προέρχεται από τη μειοψη¬ 
φία. 

β) Ένας (1) είναι αιρετός εκπρόσωπος του Δήμου Αλι¬ 
καρνασσού. 

γ) Ένας (1) είναι εκπρόσωπος των εργαζομένων στην 
Επιχείρηση. 

δ) Ένας (1) είναι εκπρόσωπος του Εμπορικού και Βιο¬ 
μηχανικού Επιμελητηρίου Ηρακλείου. 

ε) Τρεις (3) είναι δημότες ή κάτοικοι του Δήμου Ηρα¬ 
κλείου που έχουν πείρα ή γνώσεις σχετικές με το αντικεί¬ 
μενο της Επιχείρησης. 

Η θητεία του Διοικητικού Συμβουλίου ακολουθεί τη θη¬ 
τεία του Δημοτικού Συμβουλίου και λήγει μόλις εγκατα¬ 
σταθούν τα νέα μέλη. 

10. Ο Πρόεδρος του Διοικητικού Συμβουλίου εκπροσω¬ 
πεί την επιχείρηση σε όλες τις σχέσεις, δικαστικές ή εξώ- 
δικες και σε περίπτωση απουσίας ή κωλύματος αυτού, ο 
αντιπρόεδρος (άρθρο 5 παρ. 4 Ν. 1069/80 και άρθρο 207 
Ν. 1065/80). 


Στον Υφυπουργό Εσωτερικών, Δημ. Διοίκησης και Απο¬ 
κέντρωσης αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 15 Απριλίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΓΟΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚ/ΤΗΣ 

ΛΑΜΠΡΟΣ ΠΑΠΑΔΗΜΑΣ 

-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 75 
Σύσταση ενιαίας επιχείρησης ύδρευσης αποχέτευσης με 

την επωνυμία «ΚΟΙΝΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - 

ΑΠΟΧΕΤΕΥΣΗΣ ΚΑΡΔΑΜΑΙΝΑΣ της νήσου Κώ του 

Νομού Δωδεκανήσου». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 3 του Ν. 1069/1980 
«περί κινήτρων διά την ίδρυσιν επιχειρήσεων υδρεύσεως 
και αποχετεύσεως» (ΦΕΚ Α' 191/23.8.1980). 

2. Τις διατάζεις του άρθρου 29 Α' του Ν. 1558/1985 
(ΦΕΚ Α' 137/1985) όπως προσετέθη με το άρθρο 27 του 
Ν. 2081/1992 (ΦΕΚ Α’ 154/1992). 

3. Την αριθμ. ΔΙΔΚ/Φ44.1/21566/10.10.1996 (ΦΕΚ 
932/Β/10.10.1996) απόφαση του Πρωθυπουργού και του 
Υπουργού Εσωτερικών Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων Υπουργού Εσωτερικών, 
Δημόσιας Διοίκησης και Αποκέντρωσης στους Υφυπουρ¬ 
γούς Εσωτερικών Δημόσιας Διοίκησης και Αποκέντρω¬ 
σης». 

4. Το γεγονός άτι το παρόν διάταγμα προκαλεί δαπάνη 
εις βάρος του Προϋπολογισμού της οικείας Κοινότητας 
ύψους 110.000.000 δρχ. για την οποία έχει εγγράφει πί¬ 
στωση στον προϋπολογισμό της Κοινότητας στον Κωδικό 
(Κ.Α.Ε 70/151.9α). 

5. Την 79/96 απόφαση του Κοινοτικού Συμβουλίου 
Καρδάμαινας. 

6. Την 82/97 γνωμοδότηση του Συμβουλίου της Επι¬ 
κράτειας, με πρόταση του Υφυπουργού Εσωτερικών Δη¬ 
μόσιας Διοίκησης και Αποκέντρωσης, αποφασίζουμε: 

Άρθρο 1 
Σύσταση 

Εγκρίνεται η αριθμ. 79/96 απόφαση του Κοινοτικού 
Συμβουλίου Καρδάμαινας της νήσου Κώ του Νομού Δωδε¬ 
κανήσου, που αφορά τη σύσταση στην Κοινότητα Κσρδά- 
μαινας ενιαίας Κοινοτικής Επιχείρησης Ύδρευσης - Απο¬ 
χέτευσης που έχει ως εξής: 

1. Συνιστάται στην Κοινότητα Καρδάμαινα της νήσου 
Κώ του Νομού Δωδεκανήσου ενιαία επιχείρηση ύδρευσης 
- αποχέτευσης με την επωνυμία «ΚΟΙΝΟΤΙΚΗ ΕΠΙΧΕΙ¬ 
ΡΗΣΗ ΥΔΡΕΥΣΗΣ - ΑΠΟΧΕΤΕΥΣΗΣ ΚΑΡΔΑΜΑΙΝΑΣ ΤΗΣ 
ΝΗΣΟΥ ΚΩ ΤΟΥ ΝΟΜΟΥ ΔΩΔΕΚΑΝΗΣΟΥ» (άρθρο 1 
παρ. 1 Ν. 1069/1980). 

2. Η Κοινοτική Επιχείρηση Ύδρευσης και Αποχέτευσης 
είναι νομικό πρόσωπο ιδιωτικού δικαίου με κοινωφελή χα¬ 
ρακτήρα και διέπεται ως προς τη διοίκηση, οργάνωση, 

εκτέλεση λειτουργία και συντήρηση των έργων της αρμο- 
διότητός της καθώς και τις πηγές χρηματοδότησής της 
από τις διατάξεις του Ν. 1069/1980 «περί κινήτρων διά 
την ίδρυσιν επιχειρήσεων υδρεύσεως και αποχετεύσεως». 
Για τα λοιπά θέματα εφαρμόζονται οι διατάξεις του Π.Δ. 
410/1995 «Δημοτικός και Κοινοτικός Κώδικας» και οι κα¬ 
νόνες της ιδιωτικής οικονομίας (άρθρο 1 παρ. 1 Ν. 1069/ 
80). 

3. Έδρα της Επιχείρησης είναι η Κοινότητα Καρδάμαι- 
νας της νήσου Κώ του Νομού Δωδεκανήσου (άρθρο 1 παρ. 
3 Ν. 1069/80). 

4. Περιοχή αρμοδιότητας της επιχείρησης είναι η διοι¬ 
κητική περιφέρεια της Κοινότητας Καρδάμαινας (άρθρο 1 
παρ. 3 Ν. 1069/1980). 

Άρθρο 2 
Εκμετάλλευση 

Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του Ν. 
1069/80 (άρθρο 1 παρ. 3 Ν. 1069/1980). 

Άρθρο 3 

Περιουσία 

Στην περιουσία της επιχείρησης ανήκουν τα έργα 
ύδρευσης και αποχέτευσης της περιοχής αρμοδιότητας 
της επιχείρησης, τα οποία εκτελέσθηκαν ή θα εκτελε- 
στούν με βάση εγκεκριμένες μελέτες, όλοι οι υπόνομο» 
που υπάρχουν και οι εγκαταστάσεις ύδρευσης και αποχέ¬ 
τευσης ακαθάρτων και όμβριων υδάτων, όλοι οι υπόνομοι 
ή ανοικτοί αγωγοί που εκβάλλουν άμεσα ή έμμεσα στο δί¬ 
κτυο, καθώς επίσης και οι μονάδες επεξεργασίας πόσιμου 
ύδατος και υγρών αποβλήτων και κάθε άλλο στοιχείο που 
θα παραχωρηθεί από την Κοινότητα (άρθρο 8 παρ. 1 Ν. 
1069/1980). 

Άρθρο 4 

Έσοδα 

α. Το ειδικό τέλος για την μελέτη, κατασκευή και επέ¬ 
κταση των έργων ύδρευσης και αποχέτευσης, για μία δε¬ 
καετία από της 1ης Ιανουάριου του επομένου από τη σύ¬ 
σταση της επιχείρησης έτους που υπολογίζεται σε ποσο¬ 
στό 80% επί της αξίας του ύδατος που καταναλώνεται 
(άρθρο 10 παρ. 1 εδ. α' και 11 Ν. 1069/1980). 

β. Επιχορήγηση από το πρόγραμμα δημοσίων επενδύ¬ 
σεων σε ποσοστό μέχρι 35% των δαπανών μελετών και 
κατασκευών των κάθε φύσεως έργων ύδρευσης και απο¬ 
χέτευσης αρμοδιότητας της επιχείρησης (άρθρο 10 παρ. 1 
εδ. ια' και 13 Ν. 1069/1980). 

γ. Το τέλος σύνδεσης με το δίκτυο της αποχέτευσης 
(άρθρο 10 παρ. 1 εδ. γ' Ν. 1069/1980). 

δ. Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10 παρ. 1 
εδαφ. δ' και άρθρο 15 Ν. 1069/80). 

ε. Το τέλος σύνδεσης με το δίκτυο της ύδρευσης (άρ¬ 
θρο 10 παρ. 1 εδ. ε’ Ν. 1069/80). 

στ. Το τέλος χρήσεως υπονόμων (άρθρο 10 παρ. 1 εδ. 
στ' Ν. 1069/80). 

ζ. Η αξία ύδατος που καταναλώνεται (άρθρο 10 παρ. 1 
εδ. ζ' Ν. 1069/1980). 

η. Η εγγύηση χρήσεως του υδρομετρητή (άρθρο 10 παρ. 

1 εδ. η' Ν. 1069/1980). 

θ. Η δαπάνη μετατόπισης αγωγών διακλαδώσεων και 


συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1 εδ. θ' Ν. 
1069/1980). 

ι. Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο 10 παρ. 1 εδ. Γ Ν. 1069/1980). 

ια. Οι πρόσοδοι από την περιουσία ή το τίμημα από την 
εκποίηση αυτής (άρθρο 10 παρ. 1 εδ. ιβ' Ν. 1069/80). 

ιβ. Δάνεια, κληρονομιές, δωρεές και λοιπές επιχορηγή¬ 
σεις (άρθρο 10 παρ. 1 εδαφ. ιγ’ Ν. 1069/80). 

ιγ. Έσοδα που εισπράτττονται από την εφαρμογή των 
διατάξεων των άρθρων 27 και 28 Ν. 1069/80, καθώς και 
κάθε άλλη νόμιμη πρόσοδος. 

Άρθρο 5 
Διοίκηση 

1. Η επιχείρηση διοικείται από διοικητικό συμβούλιο που 
αποτελείται από πέντε (5) μέλη τα οποία ορίζονται με τους 
αναπληρωτές τους από το Κοινοτικό Συμβούλιο. Από τα 
μέλη αυτά: 

α) Τρία (3) είναι αιρετοί εκπρόσωποι της Κοινότητας, εκ 
των οποίων ένας προέρχεται από τη μειοψηφία (άρθρο 6 
Ν. 2307/95). 

β) Ένα (1) είναι εκπρόσωπος του κοινωνικού φορέα της 
περιοχής (Συλλόγου Ενοικιαζομένων Διαμερισμάτων Καρ- 
δάμαινας). 

γ) Ένα (1) είναι δημότης ή κάτοικος που έχει πείρα ή 
γνώσεις σχετικές με το αντικείμενο της επιχείρησης. 

Σε περίπτωση που η επιχείρηση απασχολεί περισσότε¬ 
ρους από είκοσι (20) εργαζόμενους, μετέχει στο διοικη¬ 
τικό συμβούλιο και ένας εκπρόσωπός τους ο οποίος υπο¬ 
δεικνύεται από αυτούς, οπότε μειώνεται αντιστοίχως ο 
υπό στοιχ. α αριθμό των αιρετών εκπροσώπων της κοινό¬ 
τητας. 

2. Το κοινοτικό συμβούλιο ορίζει από τα μέλη του τον 
Πρόεδρο και τον Αντιπρόεδρο του (άρθρο 3 παρ. 1 Ν. 
1069/80 και άρθρο 287 Π.Δ. 410/95). 

3. Η θητεία του Διοικητικού Συμβουλίου ακολουθεί τη 
θητεία του Κοινοτικού Συμβουλίου και λήγει μόλις εγκατα¬ 
σταθούν τα νέα μέλη (άρθρο 2 παρ. 2 της 25027/84 ΦΕΚ 
244/Β' απόφ. Υπ. Εσωτερικών). 

4.0 Πρόεδρος του Διοικητικού ΣΥμβουλίου και σε περί¬ 
πτωση απουσίας ή κωλύματος του ο Αντιπρόεδρος, εκ¬ 
προσωπεί την επιχείρηση σε όλες τις σχέσεις της δικαστι¬ 
κές ή εξώδικες (άρθρο 5 παρ. 4 Ν. 1069/80). 

Στον Υφυπουργό Εσωτερικών, Δημ. Διοίκησης και Απο¬ 
κέντρωσης αναθέτουμε την δημοσίευση και εκτέλεση του 
παρόντος διατάγματος. 

Αθήνα, 15 Απριλίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟ!: ΕΣΩΤΕΡΙΚΟΝ 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΛΑΜΠΡΟΣ ΠΑΠΑΛΗ ΜΑΣ 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 76 
Σύσταση Ενιαίας Επιχείρησης Ύδρευσης Αποχέτευσης 
συγκέντρωσης, μεταφοράς και διάθεσης απορριμμά¬ 
των με την επωνυμία «ΚΟΙΝΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ ΑΠΟΧΕΤΕΥΣΗΣ ΦΑΛΑΝΝΗΣ του Νομού 
Λάρισας». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 3 του Ν. 1069/1980 
«περί κινήτρων διά την ίδρυσιν επιχειρήσεων υδρεύσεως 
και αποχετεύσεως» (ΦΕΚ Α’ 191/23.8.1980). 

2. Τις διατάξεις της 25027/84 απόφασης του Υπουρ¬ 
γού Εσωτερικών (ΦΕΚ 244Β). 

3. Τις διατάξεις της παρ. 1 του άρθρου 23 του Ν. 

1558/85 «Κυβέρνηση και Κυβερνητικά όργανα» (Α' 137) 
σε συνδυασμό με τις διατάξεις του Π.Δ. 373/1995 «Συγ¬ 
χώνευση των Υπουργείων Προεδρίας της Κυβέρνησης και 
Εσωτερικών στο Υπουργείο Εσωτερικών, Δημόσιας Διοί¬ 
κησης και Αποκέντρωσης και καθορισμός των αρμοδιοτή¬ 
των του» (Α' 201). 

4. Την αριθμ. ΔΙΔΚ/Φ44.1/21566/10.10.1996 (ΦΕΚ 
932/Β/10.10.1996) απόφαση του Πρωθυπου ργού και του 
Υπουργού Εσωτερικών Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων Υπουργού Εσωτερικών, 
Δημόσιας Διοίκησης και Αποκέντρωσης στους Υφυπουρ¬ 
γούς Εσωτερικών Δημόσιας Διοίκησης και Αποκέντρω¬ 
σης». 

5. Τις διατάξεις του άρθρου 29 Α' του Ν. 1558/1985 
(ΦΕΚ Α' 137/1985) όπως προσετέθη με το άρθρο 27 του 
Ν. 2081/1992 (ΦΕΚ Α' 154/1992). 

6. Την 75/96 απόφαση του Κοινοτικού Συμβουλίου Φα- 
λάννης. 

7. Το γεγονός ότι από τις διατάξεις του παρόντος προ- 
καλείται δαπάνη σε βάρος του προϋπολογισμού της οι¬ 
κείας κοινότητας ύψους 500.000 για την οποία έχει εγ¬ 
γράφει πίστωση στο προϋπολογισμό της κοινότητας στο 
Κωδικό αριθμό 212-3. 

8. Την 41/97 γνωμοδότηση του Συμβουλίου της Επι¬ 
κράτειας, με πρόταση του Υφυπουργού Εσωτερικών Δη¬ 
μόσιας Διοίκησης και Αποκέντρωσης, αποφασίζουμε: 

Άρθρο 1 

Σύσταση 

Εγκρίνεται η 75/96 απόφαση του Κοινοτικού Συμβου¬ 
λίου Φαλάννης του Ν. Λάρισας, που αφορά τη σύσταση 
στην ομώνυμη Κοινότητα Ενιαίας Επιχείρησης Ύδρευσης 
- Αποχέτευσης, συγκέντρωσης, μεταφοράς και διάθεσης 
απορριμμάτων που έχει ως εξής: 

1. Συνιστάται στην Κοινότητα Φαλάννης του Νομού Λά¬ 
ρισας Ενιαία Επιχείρηση Ύδρευσης - Αποχέτευσης με την 
επωνυμία «ΚΟΙΝΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟ¬ 
ΧΕΤΕΥΣΗΣ ΦΑΛΑΝΝΗΣ ΝΟΜΟΥ ΛΑΡΙΣΑΣ» (άρθρο 1 
παρ. 1 Ν. 1069/80). 

2. Η Κοινοτική Επιχείρηση Ύδρευσης - Αποχέτευσης 
συγκέντρωσης, μεταφοράς και διάθεση απορριμμάτων εί¬ 
ναι νομικό πρόσωπο, ιδιωτικού Δισκίου με κοινωφελή χα¬ 
ρακτήρα και διέπεται ως προς τη διοίκηση, οργάνωση, 


εκτέλεση, λειτουργία και συντήρηση των έργων της αρμο- 
διότητός της καθώς και τις πηγές χρηματοδότησής της 
από τις διατάξεις του Ν. 1069/80 «περί κινήτρων διά την 
Ίδρυσιν Επιχειρήσεων - Υδρεύσεως και αποχετεύσεως». 

Για τα λοιπά θέματα εφαρμόζονται οι διατάξεις του Π.Δ. 

410/95 «Δημοτικός και Κοινοτικός Κώδικαας» και οι κανό¬ 
νες της ιδιωτικής οικονομίας (άρθρο 1 παρ. 1 Ν. 1069/ 
1980). 

3. Έδρα της Επιχείρησης είναι η Κοινότητα Φαλάννης 
της Επαρχίας Τυρνάβου του Νομού Λάρισας (άρθρο 1 παρ. 

3 Ν. 1069/80). 

4. Περιοχή αρμοδιότητας της Επιχείρησης είναι η διοι¬ 
κητική περιφέρεια της Κοινότητας Φαλάννης. 

Άρθρο 2 
Εκμετάλλευση 

Η εκμετάλλευση των έργων και υπηρεσιών της Επιχεί¬ 
ρησης ενεργείται σύμφωνα με τις διατάξεις του Ν. 
1069/80 (άρθρο 1069/80 (άρθρο 1 παρ. 3 Ν. 1069/ 
1980). 

Άρθρο 3 

Περιουσία 

Στην περιουσία της επιχείρησης ανήκουν τα έργα 
ύδρευσης και αποχέτευσης της περιοχής αρμοδιότητας 
της επιχείρησης, τα οποία εκτελέσθηκαν ή θα εκτελε- 
στούν με βάση εγκεκριμένες μελέτες, όλοι οι υπόνομοι 
που υπάρχουν και οι εγκαταστάσεις ύδρευσης και αποχέ¬ 
τευσης ακαθάρτων και όμβριων υδάτων όλοι οι υπόνομοι ή 
ανοικτοί αγωγοί που εκβάλλουν άμεσα ή έμμεσα στο δί¬ 
κτυο, καθώς επίσης και οι μονάδες επεξεργασίας πόσιμου 
ύδατος και υγρών αποβλήτων και τα πσραχωρούμενα σ’ 
αυτήν μηχανήματα και ο εξοπλισμός του τομέα καθαριό¬ 
τητας (άρθρο 8 παρ. 1 Ν. 1069/1980). 

Άρθρο 4 
Έσοδα 

Έσοδα της επιχείρησης είναι: 
α. Το ειδικό τέλος για την μελέτη, κατασκευή και επέ¬ 
κταση των έργων ύδρευσης και αποχέτευσης, για μία δε¬ 
καετία από της 1ης Ιανουάριου του επομένου από τη σύ¬ 
σταση της επιχείρησης έτους που υπολογίζεται σε ποσο¬ 
στό 80% επί της αξίας του ύδατος που καταναλίσκεται 
(άρθρο 10 παρ. 1 εδ. α' και 11 Ν. 1069/1980). 

β. Επιχορήγηση από το πρόγραμμα δημοσίων επενδύ¬ 
σεων σε ποσοστό μέχρι 35% των δαπανών μελετών και 
κατασκευών των κάθε φύσεως έργων ύδρευσης και απο¬ 
χέτευσης αρμοδιότητας της επιχείρησης (άρθρο 10 παρ. 1 

εδ. ια' και 13 Ν. 1069/1980). 

γ. Το τέλος σύνδεσης με το δίκτυο της αποχέτευσης 
(άρθρο 10 παρ. 1 εδ. γ' Ν. 1069/1980). 

δ. Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10 παρ. 1 
εδάφ. δ’ και άρθρο 15 Ν. 1069/80). 

ε. Το τέλος σύνδεσης με το δίκτυο της ύδρευσης (άρ¬ 
θρο 10 παρ. 1 εδ. ε’ Ν. 1069/80). 

στ. Το τέλος χρήσεως υπονόμων (άρθρο 10 παρ. 1 εδ. 
στ" Ν. 1069/80). 

ζ. Η αξία ύδατος που καταναλώνεται (άρθρο 10 παρ. 1 
εδ. ζ' Ν. 1069/1980). 

η. Η εγγύηση χρήσεωςτου υδρομετρητή (άρθρο 10 παρ. 

1 εδ. η' Ν. 1069/1980). 

θ. Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1 εδ. θ' Ν. 
1069/1980). 

ι. Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο 10 παρ. 1 εδ. Γ Ν. 1069/80). 

ια. Οι πρόσοδοι από την περιουσία ή το τίμημα από την 
εκποίηση αυτής (άρθρο 10 παρ. 1 εδαφ. ιβ’ Ν. 1069/80). 

ιβ· Δάνεια, κληρονομιές, δωρεές και λοιπές επιχορηγή¬ 
σεις (άρθρο 10 παρ. 1 εδαφ. ιγ’ Ν. 1069/80). 

ιγ. Έσοδα που εισπράττονται από την εφαρμογή των 
διατάξεων των άρθρων 27 και 28 Ν. 1069/80, καθώς κια 
κάθε άλλη νόμιμη πρόσοδος. 

ιδ. Κάθε άλλο έσοδο που τυχόν θα προβλεφθεί με νεό¬ 
τερο νόμο που αντικαθιστά ή τροποποιεί τον 1069/80. 

ιε. Τα τέλη καθαριότητος (άρθρο 4 του Ν. 1080/80). 

Άρθρο 5 
Διοίκηση 

1. Η επιχείρηση διοικείται από Διοικητικό Συμβούλιο 
που αποτελείται από επτά (7) μέλη τα οποία ορίζονται μαζί 
με τους αναπληρωτές τους από το Κοινοτικό Συμβούλιο. 
Από τα μέλη αυτά: 

Τέσσερα (4) είναι αιρετοί εκπρόσωποι της Κοινότητας 
εκ των οποίων το ένα θα προέρχεται από τη μειοψη¬ 
φία. 

Ένας (1) είναι εκπρόσωπος του κοινωνικού φορέα 
(Αγροτικού Συνεταιρισμού του Οικισμού Δασοχωρίου). 

Δύο (2) είναι δημότες της Κοινότητας που έχουν πείρα ή 
γνώσεις σχετικές με το αντικείμενο της επιχείρησης. 

Ένας (1) είναι εκπρόσωπος των εργαζομένων της επι¬ 
χείρησης όταν η επιχείρηση απασχολεί περισσότερους 
από είκοσι εργαζόμενους, στο Διοικητικό Συμβούλιο μετέ¬ 
χει ένας εκπρόσωπός τους και μειώνεται σε ένα ο αριθμός 
των δημοτών. 

Τα μέλη του Διοικητικού Συμβουλίου μαζί με τους ανα¬ 
πληρωτές τους ορίζονται από το Κοινοτικό Συμβούλιο. 

Ο εκπρόσωπος του κοινωνικού φορέα και των εργαζο¬ 
μένων ορίζονται από τους οικείους φορείς. 

2. Το Κοινοτικό Συμβούλιο ορίζει από τα μέλη του Διοι¬ 
κητικού Συμβουλίου Πρόεδρο και τον Αντιπρόεδρό του 
(άρθρο 3 παρ. 1 του Ν. 1069/80 και 278 Π.Δ. 410/95). 

3. Η θητεία του Διοικητικού Συμβουλίου ακολουθεί τη 
θητεία του Κοινοτικού Συμβουλίου και λήγει μόλις εγκατα¬ 
σταθούν τα νέα μέλη (άρθρο 2 της 25027/84 ΦΕΚ 244/Β - 
αποφ. Υπ. Εσωτερικών). 

4.0 Πρόεδρος του Διοικητικού Συμβουλίου και σε περί¬ 
πτωση απουσίας ή κωλύματος αυτού, ο Αντιπρόεδρος εκ¬ 
προσωπεί την επιχείρηση σε όλες τις σχέσεις της δικαστι¬ 
κές ή εξώδικες (άρθρο 5 παρ. 4 Ν. 1069/80). 

Στον Υφυπουργό Εσωτερικών, Δημ. Διοίκησης και Απο¬ 
κέντρωσης αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 15 Απριλίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤ. ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ. ΔΗΜ. ΔΙΟΙΚΗΣΗΣ ΚΑΙ ΑΠΟΚ/ΣΗΣ 

ΛΑΜΠΡΟΣ ΠΑΠΑΔΗΜΑΣ 


(5) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 77 
Τροποποίηση και συμπλήρωση διατάξεων των Π.Δ. 

508/77 (ΦΕΚ 161 τ.Α’) και 205/87 (ΦΕΚ 94 τ.Α'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 6, της παραγράφου 5 του 
άρθρου 7 και της παραγράφου 9 του άρθρου 8 του Ν. 
1566/1985 (ΦΕΚ 167 τ.Α') «Δομή και λειτουργία της 
Πρωτοβάθμιας και Δευτεροβάθμιας Εκπαίδευσης και άλ¬ 
λες διατάξεις». 

2. Τις διατάξεις του άρθρου 24 της παγραγρ. 2 της περι- 
πτώσεως ια' του Ν. 1566/85 (ΦΕΚ 167 τ.Α’) «Δομή και 
λειτουργία της Πρωτοβάθμιας και Δευτεροβάθμιας Εκπαί¬ 
δευσης και άλλες διατάξεις» και την 24/1996 γνωμοδό¬ 
τηση του Παιδαγωγικού Ινστιτούτου. 

3. το γεγονός ότι από τις διατάξεις αυτού του διατάγμα¬ 
τος δεν προκαλείται δαπάνη σε βάρος του κρατικού προϋ¬ 
πολογισμού. 

4. την 55/97 γνωμοδότηση του Συμβουλίου της Επικρά¬ 
τειας, με πρόταση του Υπουργού Εθνικής Παιδείας και 
θρησκευμάτων, αποφασίζουμε: 

Άρθρο 1 

Το εδάφιο II της παρ. Γ του άρθρου 3 του Π.Δ/τος 
508/77 (ΦΕΚ 161 τ.Α’) αντικαθίσταται ως εξής: 

Τρόπος εξέτασης της Αρχαίας Ελληνικής Γλώσσας και 
Γραμματείας στην Α' τάξη Γενικού Λυκείου. 

1 Κατά τις γραπτές εξετάσεις του μαθήματος της Αρ¬ 
χαίας Ελληνικής Γλώσσας και Γραμματείας στην Α' Λυ¬ 
κείου σύμφωνα και με τις οδηγίες διδασκαλίας του Παιδα¬ 
γωγικού Ινστιτούτου που αφορά το μάθημα είναι απαραί¬ 
τητο οι ερωτήσεις - ασκήσεις των εξετάσεων να μην απευ¬ 
θύνονται μόνο στην μνήμη των μαθητών, απαιτώντας μη¬ 
χανική αναπαραγωγή των διδαγμένων. Αντίθετα, θα πρέ¬ 
πει να θέτουν σε κίνηση την κριτική σκέψη των μαθητών 
και να ζητούν διακριτική, συνδυαστική ή συγκριτική εκμε¬ 
τάλλευση των γνώσεων και γενικότερα, αξιολογική αποτί¬ 
μησή τους. 

2. Συγκεκριμένα δίνονται στους μαθητές: 

I. Διδαγμένο αρχαίο ελληνικό κείμενο 10-13 στίχων από 
το βιβλίο «Κείμενα Αρχαίας Ελληνικής Γραμματείας Α’ Λυ¬ 
κείου» και ζητείται: 

α) Να το μεταφράσουν στη νέα ελληνική. Η μετάφραση 
βαθμολογείται με πέντε (5) μονάδες. 

β) Να απαντήσουν σε τέσσερις (4) ερωτήσεις από τις 
οποίες καθεμιά βαθμολογείται με δύο (2) μονάδες. 

1. Η πρώτη είναι ερμηνευτική και αφορά χαρακτηρισμό 
προσώπων, κίνητρα και συνέπειες ενεργειών, ιδέες, θέ¬ 
σεις, απόψεις, διαπιστώσεις, κρίσεις, εντυπώσεις, συναι¬ 
σθήματα, επιχειρήαμτα, υφολογικά και πραγματικά στοι¬ 
χεία. 

2. Οι υπόλοιπες είναι: μία (1) γραμματική, μία (1) συντα¬ 
κτική και μία (1) λεξιλογική - σημασιολογική. 

II. Διδαγμένο αρχαίο κείμενο από μετάφραση 15-20 στί¬ 
χων από τα βιβλία «Αττικοί Ρήτορες» και «Αρχαίοι Έλληνες 
Λυρικοί» και ζητείται να απαντήσουν σε 2 ερμηνευτικές 
ερωτήσεις: 

Η πρώτη αναφέρεται οτα πρόσωπα του εξεταζόμενου 

κειμένου (χαρακτηρισμός τους, δικαιολόγηση ή αξιολό¬ 
γηση των σκέψεων, προθέσεων, ενεργειών ή της γενικό¬ 
τερης συμπεριφοράς τους). Μπορεί να δίνεται εκ των 
προτέρων ο χαρακτηρισμός κάποιου προσώπου ή η αξιο¬ 
λόγηση πράξης του και να ζητείται η δικαιολόγησή τους με 
βάση τα στοιχεία του εξεταζόμενου κειμένου. 

Η δεύτερη αναφέρεται στα πολιτιστικά στοιχεία που χα¬ 
ρακτηρίζουν την εποχή του έργου, δηλαδή στις ιδέες και 
τις αξίες (θρησκευτικές, κοινωνικές, πολιτικές κ.λπ.) τις 
οποίες εκφράζει προσωπικά ή με τους ήρωες του έργου 
και σε θέματα πραγματολογικού περιεχομένου. Επίσης 
μπορεί να αναφέρεται και στην αισθητική αξιολόγηση μορ- 
φολογικών στοιχείων του εξεταζόμενου κειμένου. 

Κάθε μία από τις ερωτήσεις βαθμολογείται με δύο (2) 
μονάδες. 

III. Μία (1) γραμματολογική ερώτηση που αναφέρεται 
στο έργο από το οποίο προέρχεται το δοθέν κείμενο ή σε 
άλλα από τα εξεταζόμενα έργα και αφορά την υπόθεση και 
στοιχεία δομής του έργου, το γραμματειακό είδος στο 
οποίο ανήκει, στοιχεία από τη ζωή, το έργο και την τέχνη 
του συγγραφέα. Οι μαθητές απαντούν με βάση τα στοιχεία 
που περιέχονται στις εισαγωγές των διδασκόμενων έργων 
όλων των συγγραφέων και στα στοιχεία της γενικής θεώ¬ 
ρησης του έργου (θέματα για συζήτηση). Η ερώτηση βαθ¬ 
μολογείται με τρεις (3) μονάδες. 

3. Η διάρκεια εξέτασης καθορίζεται σε δύο ώρες και 
τριάντα λεπτά (2,30'). 

4. Τα δύο κείμενα, από το πρωτότυπο και από μετά¬ 
φραση, δίνονται φωτοτυπημένα ή αναγράφονται στον πί¬ 
νακα. 

5. Ο ίδιος τρόπος εξέτασης και βαθμολόγησης της Αρ¬ 
χαίας Ελληνικής Γλώσσας και Γραμματείας ισχύει και από 
την Α' τάξη των Εσπερινών Λυκείων Γενικής Κατευθύν- 
σεως και των Κλασσικών Λυκείων. 

Άρθρο 2 

Η παράγραφος 3 του άρθρου 2 του Π. Δ/τος 205/87 
(ΦΕΚ 94 τ.Α') αντικαθίσταται ως εξής: 

Όσον αφορά δε τον τρόπο εξέτασης και βαθμολόγησης 
του μαθήματος των αρχαίων ελληνικών στην Α' τάξη των 
Ενιαίων Πολυκλαδικών Λυκείων ισχύουν όσα ορίζονται στο 
άρθρο 1 για τα Γενικά Λύκεια, εκτός από τις διατάξεις του 
εδαφίου II της παρ.2 του άρθρου 1 του παρόντος Π.Δ/τος 
- ως προς το κείμενο από μετάφραση - το οποίο δε διδά¬ 
σκεται: Κατά συνέπεια οι ερωτήσεις (τέσσερις (4) επί του 
κειμένου και μία (1) γραμματολογική) βαθμολογούνται με 
τρεις (3) μονάδες η κάθε μία, δηλαδή: Ερωτήσεις: 5x3 = 
15+5 μετάφραση σύνολο = 20 μονάδες. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 15 Απριλίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΙ 

ΕΘΝΙΚΗΙ ΠΑΙΔΕΙΑΣ 4 ΘΡΗΣΚΕΥΜΑΤΩΝ 

ΓΕΡ. ΑΡΣΕΝΗΣ 


(6) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 78 
Τροποποίηση ωρολογίων προγραμμάτων σχολικών μονά¬ 
δων Δευτεροβάθμιας Εκπαίδευσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της περ. γ) της παραγράφου 11 του άρ¬ 
θρου 5, της περ. δ) της παραγράφου 9 του άρθρου 8, της 
περ. δ) της παραγράφου 5 του άρθρου 7, του Νόμου 
1566/1985 (ΦΕΚ 167 τ.Α') «Δομή και λειτουργία της 
Πρωτοβάθμιας και Δευτεροβάθμιας Εκπαίδευσης και άλ¬ 
λες διατάξεις». 

2. Τις με αριθμ. 2/1996 και 5/1996 προτάσεις του Παι¬ 
δαγωγικού Ινστιτούτου . 

3. Το γεγονός ότι από τις διατάξεις αυτού του διατάγμα¬ 
τος δεν προκαλείται δαπάνη σε βάρος του κρατικού προϋ¬ 
πολογισμού (άρθρο 29Α του Ν. 1558/85 (ΦΕΚ 167 Α') το 
οποίο προσετέθη στο Νόμο αυτό με το άρθρο 27 του Ν. 
2081/92 (ΦΕΚ 154 Α'). 

4. Τη με αριθμό 4/1997 γνωμοδότηση του Συμβουλίου 
Επικράτειας, με πρόταση του Υπουργού Εθνικής Παιδείας 
και θρησκευμάτων, αποφασίζουμε: 

Άρθρο 1 

Τα διδασκόμενα μαθήματα και οι ώρες εβδομαδιαίας δι¬ 
δασκαλίας τους στην Α' τάξη των Ημερησίων Γυμνασίων 
όπως αυτά ορίζονται με τις διατάξεις του άρθρου 1 του 
Π.Δ. 174/1994 (ΦΕΚ 113τ.Α') τροποποιούνται ως εξής: 

Α' ΤΑΞΗ (από το σχολικό έτος 1996-97) 

ΜΑΘΗΜΑΤΑ ΩΡΕΣ ΕΒΔΟΜΑΔΙΑΙΑΣ 

ΔΙΔΑΣΚΑΛΙΑΣ 

1. θρησκευτκά 2 

2. Αρχαία Ελληνική Γραμματεία 4 

3. Νεοελληνική Γλώσσα και Γραμμα- 

τεία 5 

4. Ιστορία 2 

5. Μαθηματικά 4 

6. Γεωγρσφϊα 2 

7. Βιολογία I 2 

8. Ξένη Γλώοοα I: Αγγλκά 3 

9. Ξένη Γλώσσα 2: Γαλλικό ή Γερμα¬ 
νικό 3 

10. Αισθητική Αγωγή 2 

11. Φυσική Αγωγή 3 

12. Πληροφορική-Τεχνολογία 2 

13. Οικιακή Οικονομία 1 

ΣΥΝΟΛΟ 35 

Άρθρο 2 

Τα διδασκόμενα μαθήματα και οι ώρες της εβδομα¬ 
διαίας διδασκαλίας τους στην Α' τάξη των Ημερησίων Γε¬ 
νικών Λυκείων όπως αυτά ορίζονται στις διατάξεις του άρ¬ 
θρου 1 του Π.Δ. 479/1985 (ΦΕΚ 170 τ.Α') τροποποιού¬ 
νται ως εξής: 

Α' ΤΑΞΗ (οπό το σχολικό έτος 1996-97) 


ΜΑΘΗΜΑΤΑ 

1. θρησκευτικά 

2. Νέα Ελληνική Γλώσσα και 
Γραμματεία 

3. Αρχαία Ελληνική Γλώσσα και 
Γραμματεία 

4. Ιστορία 

5. Μαθηματικά 

6. Φυσική 

7. Χημεία 

8. Γεωλογία-Ορυκτολογία 

9. Ξένη Γλώσσα I: Αγγλικά 

10. Ξένη Γλώσσα 2: Γαλλικό ή 
Γερμανικά 

11. Φυσική Αγωγή 

12. Καλλιτεχν. Μουσική 

13. ΣΕΠ 
ΣΥΝΟΛΟ 


ΩΡΕΣ ΕΒΔΟΜΑΔΙΑΙΑΣ 
ΔΙΔΑΣΚΑΛΙΑΣ 
2 

4 

6 

2 

5/4 

3 

1 

1 

2 

2 

2 

1 

-/I 

31 


Άρθρο 3 

Τα διδασκόμενα μαθήματα και οι ώρες της εβδομα¬ 
διαίας διδασκαλίας τους στην Α' τάξη των Ενιαίων ΓΙολυ- 
κλαδικών Λυκείων όπως αυτά ορίζονται στις διατάξεις του 
άρθρου 1 του Π.Δ. 108/1987 (ΦΕΚ 63 τ.Α') τροποποιού¬ 
νται ως εξής: 


Α' ΤΑΞΗ (από το σχολικό έτος 1996-97) 


Α. ΜΑΘΗΜΑΤΑ 
κοινού προγράμματος 

1. θρησκευτικά 

2. Νέα Ελληνική Γλώσσα και Γραμμα- 
τε'ια 

3. Αρρχαία Ελληνική Γλώσσα και 
Γραμματεία 

4. Ιστορία 

5. Μαθηματικά 

6. Φυσική 

7. Χημεία 

8. Τεχνολογία και Παραγωγή 

9. Στοιχεία Πολιτικής Οικονομίας 

10. Φυσική Αγωγή 

11. Ξένη Γλώσσα I: Αγγλικά 

12. Ξένη Γλώσσα 2: Γαλλικά ή Γερμα- 
νικά 

13. Σχολικός Επαγγελματικός Προ¬ 
σανατολισμός 

Σύνολο ωρών μαθημάτων κοινού 
προγράμματος 


ΩΡΕΣ ΕΒΔΟΜΑΔΙΑΙΑΣ 
ΔΙΔΑΣΚΑΛΙΑΣ 
1 

4 

4 

2 

5/4 

2/3 

1 

5 

2/1 

2 

2 

2 


-/I 


32 


Β. Επιλεγόμενα μαθήματα 3 

Γεωργία και Ανάπτυξη 2 

Βιοτεχνολογία 2 

Στοιχεία Δίκαιου 1 

Ο Οργανισμός του Ανθρώπου 1 

ΣΥΝΟΛΟ 35 


Άρθρο 4 

Τα διδασκόμενα μαθήματα και οι ώρες της εβδομα¬ 
διαίας διδασκαλίας τους στην Α' τάξη των Κλασικών Λυ¬ 
κείων όπως αυτά ορίζονται στις διατάξεις του άρθρου 5 


του Π,Δ. 479/1985 (ΦΕΚ 170 τ.Α') τροποποιούνται ως 
εξής: 


Α' ΤΑ=Η (από το σχολικό έτος 1996-97) 


ΜΑΘΗΜΑΤΑ 

1. θρησκευτικά 

2. Νέα Ελληνκή Γλώσσα και Γραμμσ- 
τείο 


ΩΡΕΣ ΕΒΔΟΜΑΔΙΑΙΑΣ 
ΔΙΔΑΣΚΑΛΙΑΣ 
2 


3. Αρχαίο Ελληνική Γλώσσα και Γραμ- 


ματεία 8/7 

4. Ιστορία 2/3 

5. Λατινικά 2/1 

6. Μαθηματικά 3 

7. Φυσική 2 

8. Χημεία 1 

9. Γεωλογία-Ορυκτολογία 1 

10. Ξένη Γλώσσα I: (Αγγλικά ή Γαλ¬ 
λικά) 2 

11. Ξένη Γλώσσα 2: (Γερμανικά) 2 

12. Φυσική Αγωγή 1 

13. Μουσική 1 

14. ΣΕΠ -/I 

ΣΥΝΟΛΟ 31 


Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 15 Απριλίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΙ ΙΤΕΦΑΝΟΠΟΥΛΟΣ 


Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ Α ΘΡΗΣΚΕΥΜΑΤΩΝ 

ΓΕΡ. ΑΡΣΕΝΗΣ 

-φ- 

(7) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 79 
Τροποποϊηοη του Προεδρικού Διατάγματος 256/1986 (Α' 
120) «Περί ειδικών προσόντων απογραφής Ναυτι¬ 
κών». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Έχοντας υπόψη: 

1. Τις διατάξεις του άρθρου 58 του Ν.Δ. 187/73 «περί 
Κωδικός Δημοσίου Ναυτικού Δικαίου» (Α' 261). 

2. Το άρθρο 36 του Π.Δ, 259/1988 (Α' 117) «Περί Ορ¬ 
γανισμού Υπουργείου Εμπορικής Ναυτιλίας». 

3. Την αριθ. 327/5.12.1996 γνωμοδότηση του Συμ¬ 
βουλίου Εμπορικού Ναυτικού (Σ.Ε.Ν.). 

4. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολο¬ 
γισμού. 

5. Την αριθ. 85/1997 γνωμοδότηση του Συμβουλίου 
της Επικράτειας. 

Με πρόταση του Υπουργού Εμπορικής Ναυτιλίας, απο¬ 
φασίζουμε: 

Άρθρο πρώτο 

Το άρθρο 1 του Προεδρικού Διατάγματος 256/1986 
(Α' 120), όπως έχει τροποποιηθεί με το άρθρο μόνο του 

Π.Δ. 247/89 (Α' 115) αντικαθίσταται ως ακολούθως: 

’Αρθρο 1 

1. Για να απογραφεί κάποιος ως ναυτικός πρέπει να 
έχει και τα παρακάτω ειδικά προσόντα: 

α. Να έχει συμπληρώσει ημερολογιακά το 17ο έτος 
της ηλικίας του και να μήν υπερβαίνει το 30ό, το οποίο 
θεωρείται ότι συμπληρώνεται την 31η Δεκεμβρίου του 
έτους απογραφής. 

β. Να είναι απόφοιτος Γυμνασίου. 

γ. Να μην έχει καταδικασθεί σε κάθειρξη κατά την τε¬ 
λευταία δεκαετία. 

δ. Να μην έχει καταδικασθεί κατά την τελευταία δεκα¬ 
ετία σε φυλάκιση ανώτερη του εξαμήνου συνολικά για 
λαθρεμπορία, κλοπή, απάτη, ένεκα παραβάσεων των 
διατάξεων περί ναρκωτικών και προστασίας του Εθνικού 
Νομίσματος και για εγκλήματα κατά των ηθών. 

ε. Να μην έχει την ιδιότητα Πολιτικού ή Στρατιωτικού 
Δημοσίου Υπαλλήλου, Υπαλήλου Νομικού Προσώπου 
Δημοσίου Δικαίου ή Κοινωνικοποιημένου Οργανισμού. 
Ο ίδιος περιορισμός ισχύει και για τους συνταξιούχους 
των παραπάνω φορέων. 

στ. Να έχει αποφοιτήσει επιτυχώς από το βασικό κύ¬ 
κλο σπουδών Σχολής Σωστικών και Πυροσβεστικών Μέ¬ 
σων. 

2. Από τους περιορισμούς της παρ. 1 εδάφιο (α'), (ε") 
και (στ') του παρόντος άρθρου εξαιρούνται: 

α. Οι Αξιωματικοί, Υπαξιωματικοί και Λιμενοφύλακες 
του Λιμενικού Σώματος, μετά από σχετική Απόφαση 
ΥΕΝ. 

β. Οι προερχόμενοι από το Πολεμικό Ναυτικό, Λιμε¬ 
νικό Σώμα και άλλες ειδικές κατηγορίες που δικαιούνται 
να αποκτήσουν αποδεικτικά ναυτικής ικανότητας Εμπο¬ 
ρικού Ναυτικού βάσει ειδικών διατάξεων. 

Άρθρο δεύτερο 

Η ισχύς του παρόντος Προεδρικού Διατάγματος αρχί¬ 
ζει 10 ημέρες από την δημοσίευσή του στην Εφημερίδα 
της Κυβερνήσεως. 

Στον Υπουργό Εμπορικής ναυτιλίας αναθέτουμε τη 
δημοσίευση και εκτέλεση του παρόντος. 

Αθήνα, 18 Απριλίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

ΣΤΑΥΡΟΣ ΑΡ. ΣΟΥΜΑΚΗΣ 


Α ΠΟΦΑΣΕΙ Σ 

(8) 

Πράξη Διοικητή αριθ. 2410/10.4.1997 
(Άρθρο 1 του Ν. 1266/82) 

Παράταση της προθεσμίας ισχύος των διατάξεων της 

ΠΔ/ΤΕ 2399/13.11.96 που αφορά την έκδοση εγγυη¬ 
τικών επιστολών υπέρ χρηματιστηριακών εταιρειών. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α. Το άρθρο 1 του Ν. 1266/82 «όργανα ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις», 

β. Την ΠΔ/ΤΕ 1843/30.11.90, σχετικά με τη δημιουρ¬ 
γία χρεωστικών υπολοίπων μέχρι 5 εργάσιμων ημερών, 
στους τρεχούμενους λογαριασμούς που τηρούνται οτα πι¬ 
στωτικά ιδρύματα από τις χρηματιστηριακές εταιρείες, 

γ. Την ΠΔ/ΤΕ 2399/13.11.96 όπως ισχύει, με την οποία 
παρασχέθηκε η ευχέρεια έκδοσης από τα πιστωτικά ιδρύ¬ 
ματα εγγυητικών επιστολών υπέρ των χρηματιστηριακών 
εταιρειών μέχρι και τις 10.4.97, 

δ. Το 7253/7.4.97 (ΑΠ 17178) έγγραφο της Επιτροπής 
Κεφαλαιαγοράς, αποφάσισε τα ακόλουθα: 

1. Παρατείνεται από 10 Απριλίου 1997 μέχρι και 30 Σε¬ 
πτεμβρίου 1997 η ισχύς των διατάξεων της ως άνω ΠΔ/ΤΕ 
2399/13.11.96, όπως ισχύει. 

2. Διευκρινίζεται ότι η σύμφωνα με τις διατάξεις της 
ΠΔ/ΤΕ 1843/30.11.90, χρηματοδότηση των χρηματιστη¬ 
ριακών εταιριών από τα πιστωτικά ιδρύματα δεν επιτρέπε¬ 
ται να πραγματοποιείται οε συνάλλαγμα στα πλαίσια των 
διατάξεων της ΠΔ/ΤΕ 2325/94, όπως ισχύει. 

Από τις διατάξεις της παρούσας Πράξης δεν προκαλεί- 
ται δαπάνη σε βάρος του Κρατικού Προϋπολογισμού. 

Η Πράξη αυτή να δημσσιευθεϊ στην Εφημερίδα της Κυ¬ 
βερνήσεως. 

Ο Διοικητής 
ΛΟΥΚΑΣ ΠΑΠΑΔΗΜΟΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙ.ΕΧ 223211 ΥΡΕΤ <3Β * ΡΑΧ 52 34 312 


ΠΛΗΡΟΦΟΡΙΕΣ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΕΞΥΠΗΡΕΤΗΣΗΣ ΠΟΛΙΤΩΝ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ 

Βοσ. Όλγας 188, 1ος ορ.-Τ.Κ. 546 55 (031)423956 
ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061)271249 

Κορίνθου 327 Τ,Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


5225761 

5230841 

5225713 

5249547 

5239762 

5248141 

5248188 

5248785 


5248320 


ΤΙΜΗ ΦΥΛΛΩΝ 

ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

■ Από 16 σελίδες και άνω προσαύξησε, 100 δρχ. ανά Βοέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

50.000 δρχ. 

2.500 δρχ. 

Β' (Υπουργικές αποφάσεις κ.τλ.) 

50.000 

2.500 >· 

Γ (Διορισμοί, απολύσεις κ.τλ. Δημ. Υπαλλήλων) 

10.000 

500 » 

Δ' (Απαλλοτριώσεις, πολεοδομία κτλ.) 

50.000 

2.500 >■ 

Αναπτυξιακών Πράξεων (Τ.Α.Π.Σ.) 

25.000 

1.250 .. 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 

500 *■ 

Παράρτημα (Πίνακες εππυχόντων διαγωνισμών) 

5.000 

250 »> 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

500 *> 

Ανώτατου Ειδικού Δικαστηρίου (Α.Ε.Δ.) 

3.000 ~ 

150 ·. 

Ανωνύμων Εταιρειών & Ε.Π.Ε. 

250.000 

12.500 » 

Προκηρύξεων Α.Ι.Ε.Π. 

10.000 

500 ■> 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 

10.000 » 


’ Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικούτου Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττετσι στην Αθήνα από το Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουντο ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χοηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χοόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο·μέχριτον Μάρτιο κάθε έτους 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά οπό 08.00' έως 13.00' 





















